Tal fra Google Trends afslører, at nordjyderne googlede ordet ’elpriser’ som aldrig før i løbet af september.

Hvis du i løbet af september har googlet ordet ’elpriser’, er du langt fra alene. Tal fra Google Trends viser nemlig, at antallet af Google-søgninger på ordet ‘elpriser’ – foretaget af folk bosat i Nordjylland – eksploderede i løbet af august og september. Det oplyser Eltjek24. I perioden fra den 28. august til den 3. september var den såkaldte søgeinteresse-værdi på 100 ud af 100, hvilket vil sige, at antallet af nordjyske Google-søgninger på ’elpriser’ ramte et rekordhøjt niveau. Foruden at afsløre, at antallet af Google-søgninger på ordet ’elpriser’ toppede omkring begyndelsen af september, viser Google Trends’ data, at der var cirka syv gange så mange søgninger på ’elpriser’ i løbet af den føromtalte periode, hvis man sammenligner den med en tilsvarende periode måneden forinden. De fleste søgninger foretages om morgenen Kigger man på Google Trends’ data for Google-søgninger – foretaget af folk bosat i Nordjylland – på ordet ’elpriser’ for den seneste uge, viser der sig et tydeligt adfærdsmønster, og det er, at størstedelen af søgningerne foretages i løbet af de tidlige morgentimer. Hos energioptimeringsportalen Eltjek24.dk har man næranalyseret Google Trends-dataen, og her har man et godt bud på, hvorfor nordjydernes søgeadfærd har været, som den har. - Hvorfor nordjyderne primært søger efter elpriser om morgenen, tror jeg skyldes planlægning. Allerede om morgenen kan man se elpriserne for resten af dagen, hvorfor man, ved at tjekke priserne om morgenen, let kan planlægge, hvornår på dagen det giver mest mening at klare de mest strømkrævende aktiviteter, forklarer Jesper Nørskov Jensen, der er medindehaver af Eltjek24 og står bag analysen af Google-data. - Ved at planlægge sit strømforbrug efter, hvornår elpriserne er lavest, kan der nemlig lige nu spares mange penge, hvis man har en variabel prisaftale.